Author: Maricel Saball

Beques curs 2013-2014
Balsells-Generalitat de Catalunya
en l’àmbit de les enginyeries i les ciències

Beques Balsells-Generalitat de Catalunya
Les beques Balsells-Generalitat de Catalunya són per realitzar estudis de postgrau i estades de recerca postdoctorals en l’àmbit de les enginyeries i les ciències a la University of California, Irvine (UCI), i estudis de màster o doctorat en l’àmbit de la bioenginyeria, a la University of Colorado Boulder (UCB).

Beques en l'àmbit de la bioenginyeria a la University of Colorado Boulder (UCB)
3 beques de primer any i 3 beques de segon any per cursar estudis de màster o de doctorat en el College of Engineering and Applied Science (CEAS).

Condicions per sol·licitar la beca:
Per a estudis de postgrau: persones titulades universitàries que hagin obtingut la llicenciatura, enginyeria superior, grau o equivalent, en els darrers sis anys en una de les universitats catalanes i que resideixin a Catalunya.
Per a estades de recerca postdoctorals: persones que hagin obtingut el títol de doctor en una de les universitats catalanes en els darrers cinc anys.
Condicions indispensables: tenir prèviament l'acceptació a la Henry Samueli School of Engineering (HSSoE) o a la Donald Bren School of Information and Computer Sciences (DBSICS); o a la School of Physical Sciences (SoPS) a la UCI o al College of Engineering and Applied Science (CEAS) a la UCB. L’admissió s’obté directament a la UCI o la UCB; cal acreditar també bons coneixements d’anglès.
Terminis per demanar l’admissió:
University of California, Irvine: fins al 15 de gener.
University of Colorado Boulder: fins a l’1 de desembre.

Durada i cobertura:
La beca té una durada de dotze mesos ininterromputs.
Inclou les taxes acadèmiques, la matrícula, l’assegurança mèdica, a més d’una assignació mensual i un ajut per a desplaçament.

Origen del programa de beques
La col·laboració entre la Generalitat de Catalunya i la Fundació Balsells es va iniciar l’any 1995, arran d’una visita de Pere Balsells a Catalunya.
Pere Balsells, empresari català establert a Califòrnia des de finals dels anys 40, inicialment va expressar la seva voluntat d’instituir un programa de beques a través del Balsells Fellowship Fund (BFF) per oferir a joves enginyers catalans l’oportunitat d’ampliar estudis a la Henry Samueli School of Engineering (HSSoE) a la University of California, Irvine (UCI).
L’any següent se signà el conveni que establia el programa de beques Balsells-Generalitat de Catalunya cofinançat pel Balsells Fellowship Fund i la Generalitat de Catalunya.
Com sigui que el programa ha estat molt satisfactori i hi ha hagut un gran interès per seguir promovent la cooperació entre el Balsells Fellowship Fund i la Generalitat de Catalunya, el 2009 Balsells va presentar un nou programa de beques, aquesta vegada amb la University of Colorado Boulder (UCB) en l’àmbit de les ciències i les enginyeries biològiques.

Contacte:
Servei de Planificació i Gestió de la Recerca
Direcció General de Recerca
Secretaria d’Universitats i Recerca
Departament d'Economia i Coneixement
Generalitat de Catalunya
Via Laietana, 33, 6è 2a, 08003 Barcelona
Tel 93 552 69 35 spg.sur@gencat.cat

Més informació
Secretaria d’Universitats i Recerca
http://www.gencat.cat/economia/ur/index.html
Cal-Cat. California-Catalonia Engineering Programs
http://balsells.eng.uci.edu
Henry Samueli School of Engineering
http://www.eng.uci.edu/
Donald Bren School of Information and Computer Sciences
http://www.ics.uci.edu/
School of Physical Sciencies
http://www.physsci.uci.edu/
Balsells Graduate Fellowship Program
http://www.colorado.edu/engineering/research/balsells/
College of Engineering and Applied Science at UCB
http://www.colorado.edu/engineering/

2011

Beques en l'àmbit de les enginyeries i les ciències (BBI) a la University of California, Irvine (UCI)
6 beques per realitzar estudis de postgrau a la Henry Samueli School of Engineering (HSSoE) o a la Donald Bren School of Information and Computer Sciences (DBSICS).
2 beques de postgrau-renovació a la HSSoE per a estudiants que hagin gaudit d’una beca Balsells-Generalitat de Catalunya en els darrers tres anys i que vulguin continuar els seus estudis de doctorat.
2 beques per a estades de recerca postdoctorals a la HSSoE en l’àmbit de l’enginyeria.
1 beca per a una estada de recerca postdoctoral a la School of Physical Sciences (SoPS) de la UCI en l’àmbit de la física, la química, les matemàtiques i les ciències de la terra.